《答胡徵君舜咨还山 其一》
明代·乌斯道

高迹寄空谷，幽居托田间。江水非吾限，可以相往还。

游鱼当在渊，飞鸟当在山。谢此城郭游，逸驾不可攀。

还山濯清泚，何如冰雪颜。

作者简介：元明间浙江慈溪人，字继善。乌本良弟。与兄俱有学行。长于诗，意兴高远，飘逸出群。尤精书法。洪武初得有司荐，为永新县令，有惠政。后坐事谪戍定远。放还，卒。有《秋吟稿》、《春草斋集》。